Tagi d tamedyazt n ddin, ttawwin-t-id si zman aqbur, ar ass-a, s yiss i yessiǧǧhid umdan assaɣen n liman ger-as d uxellaq. Tamedyazt-a mačči yiwen n ṣṣenf kan i tesɛa yal ṣṣenf s tulmisin-ines, adekkar d win id-yufraren ger leṣṣnaf-agi, Mulud Mɛemmri di tbadut id yules mass Ǧellawi yenna-d d akken:«adekkar d yiwen n ṣṣenf n tmedyazt tadeyyanit id-yufraren s waṭas ger leṣṣnaf nniḍen, asnulfu-yis yettili-d s tugget, yettnerni mebɣir tilas, yesɛa talɣa n setta waffiren yettwacnan di tuget-ines, ɣas tikwal yettas-d s wawal usrid»10.